open-index/open-wikipedia-markdown huggingface dataset:
NGC 1553

Den **NGC 1553** ass eng lënsefërmeg Galaxie vum Hubble-Typ SA0(r)a? am Stärebild Dorado um südleche Stärenhimmel. Den NGC&nbsp;1553 huet eng visuell Magnitude vun 9,0&nbsp;mag an huet eng Wénkelgréisst vu 5,2&nbsp;×&nbsp;3,2 Bouminutten. Si ass ronn 50 Millioune Liichtjoer vun eis ewech an huet en Duerchmiesser vun zirka 100.000 Liichtjoer.

Den Objet ass gravitativ un den NGC 1549 gebonnen a gehéiert zu der Galaxiëgrupp ëm den NGC 1566.

D'Galaxie gouf de 5. Dezember 1834 vum britteschen Astronom John Frederick William Herschel entdeckt.

## Kuckt och

## Um Spaweck

* SEDS
* http://aladin.u-strasbg.fr/java/alapre.pl?NGC1553
* https://web.archive.org/web/20241130205130/https://skyview.gsfc.nasa.gov/current/cgi/runquery.pl?Interface=quick&VCOORD=NGC1553&SURVEY=Digitized%20Sky%20Survey
* SIMBAD Query
* Artikel a Biller vum NGC 1553 op wikisky.org
* NGC/IC Projet
*  ''NGC 1553'' an der NASA Extragalactic Database
Mickey Mouse

De **Mickey Mouse** ass eng Zeechentrickfigur aus den Disney-Trickfilmserien, déi 1928 vum Walt Disney erfonnt gouf. Et ass eng anthropomorph Maus, an eent vun de Symboler vun der Walt Disney Company an doriwwer eraus vun der US-amerikanescher Popkultur.

Am Lëtzebuergesche gëtt éischter "**d**'Mickey Mouse" gesot, well "Maus" e weibleche Substantiv ass, och wann de Personnage (an den Numm "Mickey" männlech sinn. Och gouf "Mickey Mouse" fréier dacks als Metonym fir Zeechentrickfilmer (Cartoons) gebraucht.

## Kuckt och
* Minnie Mouse
Garry Marshall

De **Garry Marshall**, gebuer den 13. November 1934 zu New York City als **Garry Kent Masciarelli**, a gestuerwen den 19. Juli 2016 zu Burbank am Bundesstaat Kalifornien, war en US-amerikanesche Schauspiller, Dréibuchauteur, Filmproduzent a Filmregisseur.

De Marshall huet seng Filmcarrière 1960 ugefaangen. Hie war fënnefmol fir e Primetime Emmy Award nominéiert. 1991 gouf hien och fir e BAFTA Award nominéiert.

## Filmographie

### als Regisseur (Auswiel)
* 1982: *[[Young Doctors in Love]]*
* 1984: *[[The Flamingo Kid]]*
* 1986: *[[Nothing in Common]]*
* 1987: *[[Overboard (Film 1987)|Overboard]]*
* 1988: *[[Beaches (Film)|Beaches]]*
* 1990: *[[Pretty Woman]] *
* 1991: *[[Frankie and Johnny]]*
* 1999: *[[Runaway Bride]]*
* 2001: *[[The Princess Diaries]]*
* 2004: *[[Raising Helen]]*
* 2010: *[[Valentine's Day]]*
* 2011: *[[New Year's Eve]]*

### als Schauspiller (Auswiel)
* 1968: *[[Psych-Out]]*
* 1977: *[[Grand Theft Auto (Film)|Grand Theft Auto]]*
* 1985: *[[Lost in America]]*
* 1991: *[[Soapdish]]*
* 1992: *[[A League of Their Own]]*
* 1999: *[[Never Been Kissed]]*
* 2002: *[[Orange County (Film)|Orange County]]*
* 2006: *[[Keeping Up with the Steins]]*
* 2009: *[[Finding Bliss]]*
* 2009: *[[Race to Witch Mountain]]*
* 2014: *[[Life After Beth]]*

## Um Spaweck
Pierre Cardinal

De **Pierre Cardinal**, gebuer den 8. Juni 1924 zu Alger, a gestuerwen de 16. Mee 1998 zu Saint-Martin-aux-Buneaux, war e franséische Filmregisseur an Dréibuchauteur.

## Filmographie
### als Regisseur
#### Kino
* 1952: *[[Au cœur de la Casbah]]* - Haaptacteuren: Viviane Romance, Peter van Eyck
* 1955: *[[Fantaisie d'un jour]]* - Haaptacteuren: Yves Deniaud, Gaby Morlay

#### TV (Auswiel)
* 1961: *[[Le Rouge et le Noir (TV-Film 1961)|Le Rouge et le Noir]]*
* 1963: *La route* - (TV-Serie) - (15 Episoden)
* 1965: *Destins*
* 1966: *La grande peur dans la montagne* 
* 1972: *Les fossés de Vincennes* 
* 1975: *Saint-Just et la Force des choses*
* 1979: *Mers El-Kebir*
* 1980: *La vie de Pierre de Coubertin*

## Um Spaweck
NGC 1549

Den **NGC 1549** ass eng Elliptesch Galaxie vum Hubble-Typ E0-1 am Stärebild Dorado um südleche Stärenhimmel. Si huet eng Hellegkeet vun 9,6&nbsp;mag an eng Wénkelgréisst vu 4,7&nbsp;×&nbsp;3,9 Bouminutten. Si läit ronn 58 Millioune Liichtjoer vun eisem Sonnesystem ewech an huet en Duerchmiesser vun zirka 75.000 Liichtjoer. 
Den Objet bilt mam NGC 1553, dee ronn 175.000 Lj. ewech läit, eng interaktiv Galaxiëkoppel a gehéiert zu der Galaxiëgrupp ëm den NGC 1566.

D'Galaxie gouf de 5. November 1826 vum schotteschen Astronom James Dunlop entdeckt.

## Kuckt och

## Um Spaweck

* SEDS
* http://aladin.u-strasbg.fr/java/alapre.pl?NGC1549
* https://web.archive.org/web/20231129072220/https://skyview.gsfc.nasa.gov/current/cgi/runquery.pl?Interface=quick&VCOORD=NGC1549&SURVEY=Digitized%20Sky%20Survey
* SIMBAD Query
* Artikel a Biller vum NGC 1549 op wikisky.org
* NGC/IC Projet
*  ''NGC 1549'' an der NASA Extragalactic Database
Michael Douglas (Homonymie)

Et gëtt verschidde Persounen, déi **Michael [[Douglas]]** heeschen:‎
* Michael Douglas (* 1944), en US-amerikanesche Schauspiller a Filmproduzent.
* Michael Douglas (?–1992), en dominicanesche Politiker.
* Michael Douglas (* 1971), e kanadesche Skeletonfuerer.
* Michael R. Douglas (* 1961), en US-amerikanesche Physiker.
* Michael Keaton, en US-amerikanesche Schauspiller, gebuer als Michael Douglas.
Barsac

De Begrëff **Barsac** bezeechent:
* Barsac (Drôme), eng franséisch Gemeng am Kanton Le Diois.
* Barsac (Gironde), eng franséisch Gemeng am Kanton Landes des Graves.
* Gare Barsac, eng franséisch Gare nieft der Gemeng Barsac (Gard).
* ''Barsac'', Schniewelinsekten aus der Famill vun de *Flatidae*.
Bars

De Begrëff **Bars** bezeechent:
* Bars (Afghanistan), eng afghanesch Stad an der Provënz Helmand,
* Bars (Dordogne), eng franséisch Gemeng am Kanton Haut-Périgord Noir,
* Bars (Gers), eng franséisch Gemeng am Kanton Pardiac-Rivière-Basse.
Labinsk

**Labinsk** (op Russesch: Лабинск) ass eng Stad an der Regioun Krasnodar am Südrussesche Federatiounskrees a Russland. Si läit um Uwänner vum Laba, engem Niewefloss vum Kuban, eng 180 km vu Krasnodar ewech.

Et ass de Verwaltungszentrum vum Distrikt Labinsk. Si huet  Awunner (Stand ) an eng Fläch vu 46 km².

Labinsk gouf am Joer 1841 vum Donkosake als Staniza **Labinskaja** (Лабинская) gegrënnt. 1947 krut et d'Stadrechter a gouf op Labinsk ëmbenannt.

## Um Spaweck
Primorsko-Achtarsk

**Primorsko-Achtarsk** (op Russesch: Приморско-Ахтарск) ass eng Stad an der Regioun Krasnodar am Südrussesche Federatiounskrees a Russland. Si läit um Uwänner vun der Bucht vun Achtarsk vum Mier vun Asow, eng 151 km nordwestlech vu Krasnodar.

Et ass de Verwaltungszentrum vum Distrikt Primorsko-Achtarsk. Si huet  Awunner (Stand ) an eng Fläch vun zirka 19 km².

Primorsko-Achtarsk gouf am Joer 1854 als Uertschaft **Achtarski** (Ахтарский), op der Plaz vun der tierkescher Festung **Ahtar Bahtar**, gegrënnt. 1900 gouf et op **Primorsko-Achtarskaja** (Приморско-Ахтарская) ëmbenannt a krut de Status als Staniza. 1949 krut et d'Stadrechter a gouf op Primorsko-Achtarsk ëmbenannt.

## Um Spaweck
Anapa

**Anapa** (op Russesch: Анапа, op Adygeesch: Анапэ) ass eng Stad a Kurort an der Regioun Krasnodar am Südrussesche Federatiounskrees a Russland. Si läit um Schwaarze Mier, eng 170&nbsp;km vu Krasnodar an eng 360&nbsp;km vu Sotschi ewech.

Et ass de Verwaltungszentrum vum Kurstadkrees Anapa. Se huet  Awunner (Stand ) an eng Fläch vu 40&nbsp;km².

Anapa gouf am Joer 1781 als Festung op der Plaz vun der genuesescher Kolonie **Mapa** gegrënnt. 1846 krut et d'Stadrechter.

Anapa ass eng beléift lokal Vakanzendestinatioun.

## Um Spaweck
Kasan

**Kasan** (russesch Казань; tataresch Казан/Qazan) ass d'Haaptstad vun der Republik Tatarstan a Russland. Si läit un der Wolga, eng 800&nbsp;km ëstlech Vu Moskau. Mat hire gutt 1,2 Millioun Awunner (Stand 2016), déi bal zu gläichen Deeler aus orthodoxe Russen a muselmaneschen Tatare bestinn, ass se wéinst hirer Pëtrolsbranche e wichtege Wirtschaftsstanduert a Russland.

## Fotosalbum vun der Stad

Fichier:Kazan NASA.PNG|Satelittebild vun der Stad un der Wolga
Fichier:A view from Kazan Kremlin.JPG|Kasaner Kreml
Fichier:Спасская башня Казанского Кремля.JPG|Erléiser-Tuerm vum Kreml
Fichier:Кремль. Казань.jpg|Kul-Scharif-Moschee
Fichier:Annunciation Cathedral (Kazan) in November 2014.jpg|Mariä-Verkënnegungs-Kathedral
Fichier:Башня Сююмбике с севера.JPG|Sujumbike-Tuerm
Fichier:Baumana Street Kazan Russia 2009 sept 06.jpg|Foussgängerzon Baumana
Fichier:Дворец_Земледельцев_(Казань).JPG|Palais vun de Baueren


## Um Spaweck

* Offiziell Säit vun der Stad
Leopold Lahola

De **Leopold Lahola**, gebuer als *Leopold Arje Friedman* den 30. Januar 1918 zu Prešov, a gestuerwen den 12. Januar 1968 zu Bratislava, war e slowakeschen Auteur, Filmregisseur an Dréibuchauteur.
## Filmographie
* 1951: *Ir Ha'Ohelim* - (Kuerzfilm)
* 1961: *[[Der Teufel spielte Balalaika]]* - Haaptacteuren: Charles Millot, Götz George
* 1965: *[[Duell vor Sonnenuntergang]]* - Haaptacteuren: Peter van Eyck, Wolfgang Kieling
* 1967: *Der Blinde* - Haaptacteuren: Paul Neuhaus, Günther Neutze - (TV) 
* 1967: *Prager Legende * - Haaptacteuren: Anaid Iplicjian, Helmut Förnbacher - (TV)
* 1968: *[[Sladky cas Kalimagdory]] * - Haaptacteuren: Rüdiger Bahr, Monika Zinnenberg

## Um Spaweck
Wolgograd

**Wolgograd** (Волгоград, bis 1925 **Zarizyn** (Царицын), vun 1925 bis 1961 **Stalingrad** (Сталинград)) ass d'Haaptstad vun der Oblast Wolgograd a Russland. Si läit um westlechen Uwänner vun der Wolga, eng 1000&nbsp;km südëstlech Vu Moskau. Si huet eng gutt Millioun Awunner (Stand 2016), an ass eng wichteg Verkéiersdréischeif an e wichtegen Industriezentrum.

Am Zweete Weltkrich war s'am Wanter 1942/43 d'Plaz vun der mäerderescher Schluecht vu Stalingrad, bei där se bal ganz zerstéiert gouf, mä bei där och déi däitsch 6. Arméi vernicht gouf, wat dacks als Unfank vum Enn vun Nazidäitschland gesi gëtt.

## Fotosalbum vun der Stad

Bild:Mamaev kurgan (ОКН).JPG|Monumentalstatu "D'Mamm Heemecht rifft"
Bild:May2015 Volgograd img18 Central station.jpg|Gare Wolgograd I
Bild:Central district of Volgograd 001.jpg|Vue op d'Wolga an den Zentraldistrikt
Bild:Volgograd valley of heroes.jpg|Heldenallee mam Obelisk
Bild:May2015 Volgograd img14 Gergardt Mill.jpg|Fréier Millen, am Zoustand gelooss wéi no der Schluecht
Bild:Children’s Dance fountain in Stalingrad, 23 August 1942.jpeg|Kannerronn am Original
Bild:Barmaley Fountain 001.JPG|Kannerronn vun 2013


## Um Spaweck

* Offiziell Säit vun der Stad
Lewis Allen

De **Lewis Allen**, gebuer als *Alfred Lewis Allen* de 25. Dezember 1905 zu Oakengates an England, a gestuerwen den 3. Mee 2000 zu Santa Monica a Kalifornien, war en englesche Filmregisseur.
## Filmographie
### Kino
* 1943: *[[Freedom Comes High]]* - (Kuerzfilm)
* 1944: *[[The Uninvited]]* - Haaptacteuren: Ray Milland, Ruth Hussey
* 1944: *[[Our Hearts Were Young and Gay]]* - Haaptacteuren: Gail Russell, Charles Ruggles
* 1945: *[[Those Endearing Young Charms]]* - Haaptacteuren: Robert Young, Laraine Day
* 1945: *[[The Unseen]]* - Haaptacteuren: Joel McCrea, Gail Russell
* 1947: *[[The Perfect Marriage]]* - Haaptacteuren: Loretta Young, David Niven
* 1947: *[[The Imperfect Lady]]* - Haaptacteuren: Ray Milland, Teresa Wright
* 1947: *[[Desert Fury]]* - Haaptacteuren: John Hodiak, Lizabeth Scott, Burt Lancaster
* 1948: *[[So Evil My Love]]* - Haaptacteuren: Ray Milland, Ann Todd
* 1948: *[[Sealed Verdict]]* - Haaptacteuren: Ray Milland, John Hoyt
* 1949: *[[Chicago Deadline]]* - Haaptacteuren: Alan Ladd, Donna Reed
* 1950: *[[Appointment with Danger]]* - Haaptacteuren: Alan Ladd, Phyllis Calvert
* 1951: *[[Valentino]]* - Haaptacteuren: Eleanor Parker, Patricia Medina
* 1952: *[[At Sword's Point]]* - Haaptacteuren: Cornel Wilde, Maureen O'Hara
* 1954: *[[Suddenly (Film 1954)|Suddenly]]* - Haaptacteuren: Frank Sinatra, Sterling Hayden
* 1955: *[[A Bullet for Joey]]* - Haaptacteuren: Edward G. Robinson, George Raft
* 1955: *[[Illegal]]* - Haaptacteuren: Edward G. Robinson, Nina Foch
* 1958: *[[Another Time, Another Place]]* - Haaptacteuren: Lana Turner, Sean Connery
* 1959: *[[Whirlpool (Film 1959)|Whirlpool]]* - Haaptacteuren: O. W. Fischer, Juliette Gréco
* 1963: *[[Decision at Midnight]]* - Haaptacteuren: Martin Landau, Nora Swinburne

### TV (Auswiel)
* 1953-1954: *Your Favorite Story* - (TV-Serie) - (19 Episoden) 
* 1955-1957: *The 20th Century-Fox Hour* - (TV-Serie) - (14 Episoden)
* 1959: *The Rifleman* - (TV-Serie) - (5 Episoden)
* 1958-1961: *[[Perry Mason]]* - (TV-Serie) - (3 Episoden) 
* 1960-1972: *[[Bonanza]]* - (TV-Serie) - (42 Episoden)
* 1961-1962: *The Detectives* - (TV-Serie) - (5 Episoden) 
* 1965: *The Rogues* - (TV-Serie) - (7 Episoden)
* 1967-1972: ** - (TV-Serie) - (4 Episoden)

## Um Spaweck
Apscheronsk

**Apscheronsk** (op Russesch: Апшеронск) ass eng Stad an der Regioun Krasnodar am Südrussesche Federatiounskrees a Russland. Si läit um Uwänner vum Pschecha, engem Niewefloss vum Belaja, eng 103 km südëstlech vu Krasnodar.

Et ass de Verwaltungszentrum vum Distrikt Apscheronsk. Si huet  Awunner (Stand ) an eng Fläch vun 28 km².

Apscheronsk gouf am Joer 1863 als Staniza gegrënnt. 1947 krut et d'Stadrechter.
Oblutschje

**Oblutschje** (op Russesch: Облучье, op Jiddesch: אָבלוטשיע) ass eng Stad am Jiddeschen Autonomen Oblast am Fären Osten a Russland. Si läit um Uwänner vum Chingan, engem Niewefloss vum Amur, eng 159&nbsp;km nordwestlech vu Birobidjan.

Et ass de Verwaltungszentrum vum Distrikt Oblutschje. Si huet  Awunner (Stand ) an eng Fläch vun 28&nbsp;km².

Oblutschje gouf am Joer 1911 als Gare **Sololi** (Сололи) gegrënnt. 1915 gouf d'Uertschaft op Oblutschje ëmbenannt an am Joer 1938 krut se d'Stadrechter.
Oblutschje (Homonymie)

De Begrëff **Oblutschje** bezeechent:
* eng russesch Stad am Jiddeschen autonome Gebitt: Oblutschje,
* e russescht Duerf am Rajon Tschudowo, Oblast Nowgorod: Petrowsk (Oblast Nowgorod),
* e russescht Duerf am Rajon Dedowitschi, Oblast Pskow: Petrowsk (Oblast Pskow),
* e russescht Duerf am Rajon Tschern, Oblast Tula: Petrowsk (Oblast Tula).
Taraxacum leucosquameum

Den ***Taraxacum leucosquameum*** ass eng Planzenaart aus der Gattung *[[Taraxacum]]* (Pissblummen), aus der Famill vun den Asteraceae. Et ass eng Aart déi als endeemesch zu Lëtzebuerg ugesi gëtt.

Dës Planz ass relativ héich, mat engem starke blatzeg-grénge Stamm. D'Blieder si gréng, ronn 20&nbsp;cm laang a ronn 4&nbsp;cm breet. D'Infloreszenz ass giel.

Se gouf 1999 op der Rossmillen entdeckt a vum finnesche Biolog Carl Eric Sonck beschriwwen.

## Literatur
* Sonck, C. E., 1999. *Two new *Taraxacum* species.* Annales Botanici Fennici 36: 291-292.https://web.archive.org/web/20141006121650/http://www.sekj.org/PDF/anbf36/anbf36-291p.pdf
Villfréisser

De **Villfréisser** (*Gulo gulo*) ass e Raubdéier aus der monotypescher Gattung **Gulo** an der Famill vun de Marderen (*Mustelidae*). Se liewen an der Taiga an Tundra an Nordeurasien (Schweden, Finnland, Norwegen, Russland, Mongolei, China) an an Nordamerika (Kanada, USA).

Se gläichen an hirem Kierperbau den echte Marderen, ginn awer däitlech méi grouss. Vum Kapp bis un den Hënner gi se 70–86&nbsp;cm laang a se hunn e Schwanz deen 18–23&nbsp;cm laang ass. D'Gewiicht ass ëm 9–18&nbsp;kg.

Et gëtt zwou Ënneraarten: *Gulo gulo gulo* a *Gulo gulo luscus*.

## Um Spaweck
Murmansk

**Murmansk** (op Russesch: Мурманск, op Kildinsamesch: Мурман ланнҍ, op Skoltsamesch: Muurman) ass eng Universitéitsstad am Oblast Murmansk am Nordwestrussesche Federatiounskrees a Russland. Se läit eng 1.490&nbsp;km nërdlech vu Moskau an eng 1.020&nbsp;km nërdlech vu Sankt Péitersbuerg, um Uwänner vun der Bucht vu Kola.

S'ass d'Haaptstad vun hirer Regioun an ass mat iwwer 300.000 Awunner (Stand 2016) déi gréisst Stad um nërdleche Polarkrees.

## Geschicht

Murmansk gouf offiziell de 4. Oktober 1916 als **Romanowsk um Murman** (Романовск-на-Мурмане) gegrënnt. Den 3. Abrëll 1917 gouf d'Stad op Murmansk ëmbenannt.

Am Zweete Weltkrich, vum Summer 1941 un, wollt d'Wehrmacht deels zesumme mat finneschen Truppen d'Stad erueweren, fir d'Sowjetunioun vun der Verbindung mat der Barentsséi an domat vun den Nordmiergeläitzich ofzeschneiden. Géint déi daper Verdeedegung, den Terrain an déi haart klimatesch Bedingunge konnte se sech awer mat hiren am grousse Ganzen ze schwaache Kräften net duerchsetzen. Murmansk hat nawell massiv ënner dem däitsche Bombardement ze leiden – nëmme Stalingrad gouf nach méi staark vun der däitscher Loftwaff bombardéiert.

## Fotosalbum vun der Stad

MurmanskHarbour.jpg|Hafen
Nuclear Icebreaker Lenin (19613974585).jpg|Atomäisbriecher Lenin
Храм Спас-на-Водах.jpg|Kierch vum Hl. Retter-iwwer-de-Waasser
Мемориал «Морякам, погибшим в мирное время».jpg|Monument fir d'Séileit déi a Friddenszäiten ëmkoumen
Морякам-подводникам погибшим в мирное время.JPG|Monument fir déi Doudeg vun der K-141 "Kursk"
Мурманск..JPG|Lenin-Prospekt
Murmansk - view from hills.jpg|Vue op d'Stad an den Hierschtfaarwen
Центр Мурманска.jpg|Stadzentrum mam Azimut Hotel


## Um Spaweck

* Offiziell Säit vun der Stad
Apatity

**Apatity** (op Russesch: Апатиты) ass eng Stad am Oblast Murmansk am Nordwestrussesche Federatiounskrees a Russland. Se läit um nërdleche Polarkrees, eng 157&nbsp;km südlech vu Murmansk, um Uwänner vum Séi Imandra.

Et ass de Verwaltungszentrum vum Stadkrees Apatity an huet  Awunner (Stand ). Apatity huet eng Fläch vun zirka 38&nbsp;km².

Apatity gouf 1926 als Gare **Bely** (Белый) gegrënnt. 1935 krut et de Status als Uertschaft a gouf op Apatity ëmbenannt. De 7. Juli 1966 krut et d'Stadrechter.

## Um Spaweck
Workuta

**Workuta** (op Russesch: Воркута, op Komi-Sprooch: Вӧркута, op Nenzesch: Варкута) ass eng Stad an der Republik Komi am Nordwestrussesche Federatiounskrees a Russland. Se läit um nërdleche Polarkrees, um Floss Workuta.

Et ass de Verwaltungszentrum vum Stadkrees Workuta an huet  Awunner (Stand ). Workuta huet eng Fläch vun zirka 30&nbsp;km².

## Geschicht
1930 goufe Kuelefelder an der Géigend vum Floss Workuta entdeckt. D'Joer drop gouf e Gulag opgeriicht, dee sech mat der Zäit zum gréissten am europäeschen Deel vu Russland entwéckelt huet. Workuta selwer gouf 1936 als Biergbauduerf gegrënnt. Am November 1943 krut et d'Stadrechter. Am Summer 1953, kuerz nom Stalin sengem Doud, koum et am Gulag zu engem Opstand, dee bluddeg néiergeschloe gouf. D'Aarbechtslager huet nach op d'mannst bis 1960 weider existéiert, am Ganze ware bal zwou Millioune Leit bis dohin duerch d'Lager gaangen. Enn vun den 1990er Joren hunn déi meescht Kueleminnen hir Dieren zoumaache missen, well d'Exploitatiounskäschten ze héich waren.

## Fotosalbum vun der Stad

Vorkuta-kollege.jpg|Biergbauschoul
Vorkutaugol free.jpg|Lenin-Strooss
Vorkuta r.jpg|Typesche Wunnquartier


## Um Spaweck

* Offiziell Säit vun der Stad
Montegiardino

**Montegiardino** (op Romagnolesch: Munt Giardêin) ass eng Gemeng (Castello) vu San Marino.

Se huet 911 Awunner (Stand 2013) an eng Fläch vun zirka 3&nbsp;km².

Montegiardino gouf am Joer 1463 fir d'alleréischt ernimmt. Et ass déi klengst Gemeng zu San Marino. Zu Montegiardino läit d'Universitéit vun der Republik vu San Marino.

## Andeelung
Zu der Gemeng Montegiardino gehéiert nach d'Curazia Cerbaiola.

## Um Spaweck
Norilsk

**Norilsk** (op Russesch: Норильск) ass eng Stad an der Regioun Krasnojarsk am Sibiresche Federatiounskrees a Russland. Se läit um nërdleche Polarkrees. 

Et ass de Verwaltungszentrum vum Stadkrees Norilsk an huet  Awunner (Stand ). D'Stad huet eng Fläch vun zirka 23 km².

Norilsk gouf am Joer 1935 gegrënnt. 1953 krut et d'Stadrechter.

## Um Spaweck
Poljarnyje Sori

**Poljarnyje Sori** (op Russesch: Полярные Зори) ass eng Stad am Oblast Murmansk am Nordwestrussesche Federatiounskrees a Russland. Se läit nieft der Atomzentral Kola, um nërdleche Polarkrees.

Et ass de Verwaltungszentrum vum Stadkrees Poljarnyje Sori an huet  Awunner (Stand ). D'Stad, zesumme mat hirem Stadkrees, huet eng Fläch vun zirka 940&nbsp;km².

Poljarnyje Sori gouf am Joer 1968 vum Baumeeschter Alexander Stepanowitsch Andruschetschko als Uertschaft gegrënnt. 1991 krut et d'Stadrechter.

## Um Spaweck

## Kuckt och
* Gare Poljarnyje Sori
Marber

**Marber**, och **Marmer** genannt, ass e metamorpht Gestengs dat sech haaptsächlech aus de Mineraler Calcit an Dolomit zesummesetzt.

Eng ganz Rei bedeitend Gebaier a Konschtwierker sinn aus Marber, wéi zum Beispill dem Michelangelo seng berüümt Skulptur *[[David (Michelangelo)|David]]*.
## Um Spaweck
Konzentratiounslager

Zënter dem Zweete Weltkrich steet de Begrëff **Konzentratiounslager** (kuerz: **KZ**) fir d'Aarbechts- an d'Vernichtungslager an der Zäit vum däitschen Nationalsozialismus. Si goufen no 1933, wéi den Hitler un d'Muecht koum, iwwerall am Däitsche Räich an a vun den Däitsche besate Gebidder gebaut. Am Ganze gouf et iwwer 1.000 Konzentratiouns- an Niewelager a siwe Vernichtungslager. 

An de Konzentratiounslager goufe Millioune Mënschen ëmbruecht.

## Kuckt och
* Lëscht vun de Konzentratiounslager

## Um Spaweck
Snejnogorsk

De Begrëff **Snejnogorsk** bezeechent:
* eng russesch Stad am Oblast Murmansk: Snejnogorsk (Oblast Murmansk),
* eng russesch Uertschaft am Stadkrees Norilsk, Regioun Krasnojarsk: Snejnogorsk (Regioun Krasnojarsk),
* Snejnogorsk (Anti-U-Boot Schëff).

## Kuckt och
* Snejnogorski, eng russesch Uertschaft am Oblast Amur.
Ijewsk

**Ijewsk** (russ. Ижевск, udmurt. Иж) ass d'Haaptstad vun der Republik Udmurtien a Russland. Si läit um Uwänner vun der Ij, engem Niewefloss vun der Kama, um hallwe Wee tëscht Kasan a Perm. Si huet bal 650.000 Awunner (Stand 2016), an ass vun der Waffenindustrie geprägt.

## Geschicht

Net wäit ewech vun der Plaz vun der spéiderer Stad gouf Eisenäerz fonnt, dobäi koum nach datt d'Ij sech fir Waasserkraaft staue geloosss huet, sou datt 1760 eng Schmelz gebaut gouf an déi éischt Aarbechterhaiser den Uert *Ijewski* (Ижевский) gebilt hunn. 1807 koum op Bedreiwe vum Zar Alexander I. eng Waffefabrik derbäi (haut Ijmasch). 1918 krut den Uert d'Stadrechter a säin haitegen Numm, dräi Joer drop gouf en d'Haaptstad vun Udmurtien. Kuerzzäiteg vun 1984 bis 1987 housch d'Stad *Ustinow* (Устинов) zu Éiere vum verstuerwene Marschall Dmitri Ustinow.

Et verwonnert net, datt de Jewgeni Dragunow vun Ijewsk ass, an de Michail Kalaschnikow vun 1949 u bis zu sengem Doud hei gelieft huet.

## Fotosalbum vun der Stad

Fichier:Svyato Mihailovsky Cathedral Izhevsk Russia Richard Bartz.jpg|Méchelskathedral
Fichier:Собор Александра Невского в г. Ижевске.jpg|Alexander Newski-Kathedral
Fichier:Ижик.jpg|Metallskulptur op der Haaptplaz vun der Stad
Fichier:Набережная Ижевска.jpg|Digue vum Ijewsker Stauséi
Fichier:Экспозиция музея «Ижмаш».jpg|Ijmasch Musée
Fichier:Зоопарк иж вход.JPG|Ijewsker Zoo
Fichier:IKAD map 2012.jpg|Kaart vun der Stad


## Um Spaweck

* Offiziell Säit vun der Stad
Snejnogorsk (Oblast Murmansk)

**Snejnogorsk** (op Russesch: Снежногорск) ass eng zoue Stad am Oblast Murmansk am Nordwestrussesche Federatiounskrees a Russland. Si läit um nërdleche Polarkrees, eng 26&nbsp;km nërdlech vu Murmansk.

Et ass de Verwaltungszentrum vum Territorialkrees Snejnogorsk a vum Zoue Stadkrees Alexandrowsk. Si huet  Awunner (Stand ) an eng Fläch vun zirka 23&nbsp;km².

Snejnogorsk gouf am Joer 1970 als Uertschaft **Wjujny** (Вьюжный) gegrënnt. 1980 krut et d'Stadrechter an 1994 gouf op den aktuellen Numm ëmbenannt.

## Um Spaweck
Wladiwostok

**Wladiwostok** (Владивосток, iwwersat *beherrsch den Osten*) ass mat gutt 606.000 Awunner (Stand 2017) d'Haaptstad vum Krai Primorje a Russland. Si läit um Pazifik, net wäit ewech vun der russescher Grenz mat China a mat Nordkorea. Si ass en Terminus vun der Transsibirescher Eisebunn, déi wichtegst Hafestad vum Land um Pazifik, an abritéiert de Groussdeel vun der russescher Pazifkflott.

## Bekannt Wladiwostoker
* Yul Brynner (1920-1985), russesch-US-amerikanesche Schauspiller
* Boris Gryslow (1950-), Politiker
* Mumiy Troll (1983-), Rockgrupp
* Natalja Pogonina (1985-), Schachspillerin

## Fotosalbum vun der Stad

Fichier:Золотой_мост,_июль_2013.jpg|Gëlle Bréck, déi déi zwéi Staddeeler verbënnt
Fichier:Center of Vladivostok and Zolotoy Rog.jpg|Gëllent Har ier d'Bréck gebaut gouf
Fichier:Central Vladivostok 2.jpg|Haiser op de klenge Bierg Cholodilnik eropgebaut
Fichier:Vladivostok commercial port2.jpg|Handelshafen
Fichier:GUM Department Store, Vladivostok.JPEG|Filial vum Buttek GUM, fréier Kunst & Albers
Fichier:VladivostokGoldenHorn.jpg|Wladiwostok aus der Loft


## Um Spaweck

* Offiziell Säit vun der Stad
Tim Plester

Den **Timothy Marc "Tim" Plester**, gebuer den 10. September 1970 zu Banbury (Adderbury?) am Oxfordshire, England, ass en englesche Schauspiller, Filmregisseur a Filmproduzent.

2008 krut hie den *Tupelo Film Festival Prize* fir de Film *English Language (with English Subtitles)* als beschte Kuerzfilmregisseur. Spéider gouf hien als Regisseur vum Dokumentarfilm *Way of the Morris* (2011) bekannt.

## Filmographie (Auswiel)

### Als Schauspiller

* *[[Below (Film)|Below]]* (2002)
* *[[I'll Sleep When I'm Dead]]* (2003)
* *[[It's All Gone Pete Tong]]* (2004)
* *[[Land of the Blind]]* (2006)
* *[[Irina Palm]]* (2007)
* *[[Magicians]]* (2007)
* *[[Shifty]]* (2008)
* *[[Unmade Beds]]* (2009)
* *[[Kick-Ass (Film)|Kick-Ass]]* (2010)
* *[[London Boulevard]]* (2010)
* *[[Swinging with the Finkels]]* (2011)
* *[[Lockout]]* (2012)
* *[[Cuban Fury]]* (2014)
* *[[Closer to the Moon]]* (2014)

### Als Produzent

* Kuerzfilm *Ant Muzak* (2002)
* Kuerzfilm *Blake's Junction 7* (2005)
* Kuerzfilm *English Language (with English Subtitles)* (2007)
* Kuerzfilm *World of Wrestling* (2007)
* Documentaire *Way of the Morris* (2011)
* Kuerzfilm *Et In Motorcadia Ego!* (2013)
* Documentaire *The Ballad of Shirley Collins* (2017)

## Um Spaweck
* Offiziell Websäit
Kowdor

**Kowdor** (op Russesch: Ковдор) ass eng Stad am Oblast Murmansk am Nordwestrussesche Federatiounskrees a Russland. Si läit um nërdleche Polarkrees, um Uwänner vum Séi Kowdoro, eng 375&nbsp;km südwestlech vu Murmansk.

Et ass de Verwaltungszentrum vum Distrikt Kowdor. Si huet  Awunner (Stand ) an eng Fläch vun 8&nbsp;km².

Kowdor gouf am Joer 1953 gegrënnt. 1956 krut et de Status als Uertschaft an den 20. September 1965 krut et d'Stadrechter.

## Um Spaweck
Lëtzebuerg bei den Olympesche Spiller

Déi éischt Participatioun vu **Lëtzebuerg bei den [[Olympesch Spiller|Olympesche Spiller]]** war 1900 bei de Summerspiller zu Paräis an 1928 bei de Wanterspiller zu Sant-Moritz.

Bei de Spiller 1904 zu Saint Louis an 1908 zu London war Lëtzebuerg net vertrueden. De Comité olympique et sportif luxembourgeois, dee fir d'Auswiel vun de Sportler zoustänneg ass, gouf eréischt 1912 gegrënnt. Zanterhier huet Lëtzebuerg, mat Ausnam vun de Spiller 1932 zu Los Angeles, bei alle Summerspiller matgemaach. Lëtzebuerg huet d'Summerspiller 1980 zu Moskau net boykottéiert, huet awer och net ënner sengem Nationalfändel matgemaach, mä ënner dem olympesche Fändel.

Bei de Wanterspiller huet Lëtzebuerg bis elo nëmmen onreegelméisseg, mat relativ wéineg Sportler matgemaach.

Beim Michel Theato, deen 1900 bei de Spiller zu Paräis de Marathon gewonnen hat, gouf eréischt nodréiglech festgestallt datt hien déi lëtzebuergesch Nationalitéit hat. Virdru gouf ëmmer ugeholl datt hie Fransous wier. Fir den IOC gëllt seng Medail bis haut nach ëmmer fir Frankräich.

*Fir eng Lëscht vun alle Lëtzebuerger, déi jee bei Olympesche Spiller matgemaach hunn, kuckt: [[Lëscht vu lëtzebuergeschen Olympionicken]].*

## Medailen
Nom Michel Theato 1900, war de Joseph Alzin 1920 den éischten *offizielle* Lëtzebuerger Medailegewënner am Gewiichthiewen. Hie krut am Schwéiergewiicht eng Sëlwermedail. 1952 huet de Josy Barthel zu Helsinki eng Goldmedail am 1500-Meterlaf gewonnen.

Bei de Wanterspiller 1992 zu Albertville krut de Marc Girardelli jee eng Sëlwermedail am Riseslalom an am Super-G.

Do dernieft huet de lëtzebuergesche Moler Jean Jacoby zweemol, 1924 zu Paräis an 1928 zu Amsterdam, allkéiers d'Goldmedail am olympesche Konschtconcours gewonnen.

### Medailen op de Summerspiller

### Medailen op de Wanterspiller

## Statistik

### Summerspiller

### Wanterspiller

## Kuckt och
* Lëtzebuerg bei de Paralympesche Spiller

## Um Spaweck
* Lëtzebuergescht Team fir d'Olympesch Spiller
Holly Robinson Peete

D**'Holly Robinson Peete** (Holly Elizabeth Robinson-Peete), gebuer den 18. September 1964 zu Philadelphia a Pennsylvania als **Holly Elizabeth Robinson**, ass eng US-amerikanesch Schauspillerin.

Si ass d'Duechter vum Schauspiller Matt Robinson. Si huet hir Carrière 1969 am Alter vu 5 Joer ugefaangen. D'Robinson Peete gouf mat hire Rollen a Sitcomen *[[21 Jump Street]]* (als Judy Hoffs), *[[Hangin' with Mr. Cooper]]* (als Vanessa Russell) a *[[For Your Love (Sitcom)|For Your Love]]* (als Malena Ellis) bekannt.

## Auszeechnungen
* 1989: Nominéierung fir de Kids' Choice Award fir *Favorite TV Actress*,
* 1999, 2000, 2001, 2002, 2006 an 2008: Nominéierung fir den NAACP Image Awards.

## Filmographie (Auswiel)
* 1986: *[[Howard the Duck (Film)|Howard the Duck]]*
* 1998: *Killers in the House*
* 1999: *After All*
* 2002: *My Wonderful Life*
* 2010: *[[Speed-Dating]]*
* 2012: *[[21 Jump Street (Film)|21 Jump Street]]*
* 2015: *Angel of Christmas*

## Um Spaweck
Domagnano

**Domagnano** (op Romagnolesch: Munt Dmagnên) ass eng Uertschaft a Gemeng (Castello) vu San Marino.

Se huet 3.265 Awunner (Stand 2013) an eng Fläch vun zirka 7&nbsp;km².

Domagnano gouf am Joer 1463 fir d'alleréischt ernimmt.

## Andeelung
Zu der Gemeng Domagnano gehéieren nach follgend Uertschaften (Curazien):
* Cà Giannino
* Fiorina
* Piandivello
* Spaccio Giannoni
* Torraccia

## Um Spaweck
Encke-Deelung

Als **Encke-Deelung** oder **Divisioun vum Enke** gëtt eng kreesfërmeg eidel Plaz um baussenzege Rand vum A-Rank, dem zweethellste vun de Saturnréng, bezeechent. Si gouf 1837 vum Berliner Astronom Johann Encke entdeckt a goufen deemools op 300&nbsp;km Breet geschat. No Miessunge vun de Voyager-Raumsonden 1980/81 sinn et 200 bis 330&nbsp;km. Am Géigesaz zu der 20-mol méi breeder Cassini-Deelung ass si an Amateurteleskopen net méi z'erkennen, mä eréischt bei ongeféier 1000-facher Vergréisserung.

D'Encke-Deelung gëtt duerch Bunnstéierunge vun noe Saturnmounde verursaacht, wouduerch d'Partikelen aus deem Beräich no bannen oder baussen ewechdriften. Si läit 2.000&nbsp;km vun der A-Baussekant ewech an 133.500&nbsp;km vum Saturn-Mëttelpunkt. Hir Distanz vun der Wollekenuewerfläch vum Planéit ass 13.000&nbsp;km.

Wéi de Voyager 2 vum Saturn ewechgeflu war, war grad eng Bedeckung vum Stär Delta Scorpii. Kontinuéierlech Hellegkeetsmiessunge weisen, datt an der Encke-Deelung zwéin dënn, exzentresch Réng leien. D'Onreegelméissegkeeten doran hu genee déi Ëmlafzäit vun 13,82 h, déi fir dee Beräich typesch ass.

## Literatur
* Patrick Moore et al.: *Atlas des Sonnensystems*, p.&nbsp;332–333. Herder-Verlag, Freiburg-Basel-Wien 1985

## Kuckt och
Cassinesch Deelung

D**'Cassinesch Deelung** ass déi gréisste fräi Plaz am Planéiterank vum Planéit Saturn. Bei roueger Loft kann een se scho mat gudden Amateurteleskopen vu 15 bis 20 cm Ëffnung a vun 150-facher Vergréisserung un erkennen.

Si gëtt haaptsächlech vum Mound Mimas verursaacht, ass ronn 4800&nbsp;km breet a spléckt déi zwéin opfalenst Saturnréng, den A-Rank an de B-Rank. Et gëtt ëmmer nees eidel Raim tëscht den eenzele Saturnréng, wouvun d*'Cassinesch Deelung* de gréissten ass. Wéinst Bunnstéierunge vun de Saturnmounden driften d'Partikelen aus dësem Beräich no bannen oder no baussen. D'Cassinesch Deelung ass awer kee ganz eidele Raum, mä se huet och vill däischtert Material, woufir si op Biller vu Raumsonden "eidel" respektiv "ouni Material" erschéngt.

D'Cassinesch Deelung ass nom franséischen Astronom Giovanni Domenico Cassini genannt, dee s'am Joer 1675 entdeckt huet. Schonn 1917 konnt bei enger rarer Stärebedeckung vum Planéit déi deelweis Transparenz vum A-Rank an déi bal ganz eidel Cassini-Lück festgestallt ginn.

Wéi ëm 1870 de Kirkwood-Fräiraum am System vun de Klengplanéiten erfuerscht gouf, konnten änlech Resonanzeffeter vu verschiddene Saturnmounden op d'Réng nogewise ginn. Et huet sech gewisen, datt eventuell Deelercher an der Cassini-Lück ongeféier déi hallef Ëmlafzäit vum Saturnmound Mimas – an domat onstabill Bunnen – hunn. Ganzzueleg Resonanze gëtt et och mat e puer Saturnmounden déi méi wäit ewech kreesen.

Méi genee Vermiessunge goufen dunn 1980/81 vun den zwou US-Raumsonden Voyager 1 a Voyager 2 gemaach. D'Voyager 2 hat an der eideler Plaz nach véier ganz dënn Deelerchersréng entdeckt. De Rand vun der Cassini-Deelung besteet aus zwéin däischtere Réng vu 500–800&nbsp;km Breet, duerch där hire Kontrast d'Deelung an ierdeschen Teleskope ganz schaarf erschéngt.

D'Raumsond Cassini huet 2006 bei Fotoe wärend enger Sonnebedeckung vum Saturn (aus Siicht vun der Sond de 15. September 2006) een nach onbekannte Rank entdeckt.

## Kuckt och

* Encke-Deelung

## Um Spaweck
* https://web.archive.org/web/20170919101922/http://www.avgoe.de/StarChild/DOCS/STARCH00/SOLARS01/CASSIN00.HTM
* https://web.archive.org/web/20071006123757/http://www.avgb.de/?p=000003
Bejezk

**Bejezk** (op Russesch: Бежецк) ass eng Stad am Oblast Twer am Zentralrussesche Federatiounskrees a Russland. Si läit um Uwänner vum Mologa, eng 126&nbsp;km nordëstlech vun Twer.

Et ass de Verwaltungszentrum vum Distrikt Bejezk. Si huet  Awunner (Stand ) an eng Fläch vu 17&nbsp;km².

Bejezk gouf am Joer 1137 fir d'alleréischt als **Bejezki Werch** (Бежецкий Верх) ernimmt. Am 14. Joerhonnert gouf d'Stad op **Gorodezk(о)** (Городецк(о)) ëmbenannt, an huet 1766 nees eng Kéier den Numm changéiert a gouf Bejezk genannt.

## Um Spaweck
Acquaviva (San Marino)

**Acquaviva** (op Romagnolesch: Aquaviva) ass eng Uertschaft a Gemeng (Castello) vu San Marino.

Se huet 2.104 Awunner (Stand 2013) an eng Fläch vun zirka 5&nbsp;km².

Acquaviva gouf am Joer 885 fir d'alleréischt als *Castello di Monte Cerreto* ernimmt.

## Andeelung
Zu der Gemeng Acquaviva gehéieren nach follgend Uertschaften (Curazien):
* Gualdicciolo
* La Serra

## Um Spaweck
Chiesanuova (San Marino)

**Chiesanuova** (op Romagnolesch: Cisanòva) ass eng Gemeng (Castello) vu San Marino.

Se huet 1.090 Awunner (Stand 2013) an eng Fläch vu zirka 5&nbsp;km².

Chiesanuova gouf am Joer 1320 fir d'alleréischt ernimmt.

## Andeelung
Zu der Gemeng Chiesanuova gehéieren nach follgend Uertschaften (Curaziaen):
* Caladino
* Confine
* Galavotto
* Molarini
* Poggio Casalino
* Poggio Chiesanuova
* Teglio

## Um Spaweck
Serravalle (San Marino)

**Serravalle** (op Romagnolesch: Saravâl) ass eng Gemeng (Castello) vu San Marino.

Se huet ronn 10.600 Awunner(Stand 2013) an eng Fläch vun zirka 11&nbsp;km².

Serravalle gouf als **Olnano** gegrënnt a 1463 fir d'alleréischt als Serravalle ernimmt. Serravalle ass déi gréisst Gemeng zu San Marino.

## Andeelung
Zu der Gemeng Serravalle gehéieren nach follgend Uertschaften (Curaziaen):

* Cà Ragni
* Cinque Vie
* Dogana
* Falciano
* Lesignano
* Ponte Mellini
* Rovereta
* Valgiurata

## Um Spaweck
Fiorentino

**Fiorentino** (op Romagnolesch: Fiurentêin) ass eng Gemeng (Castello) vu San Marino.

Se huet 2.537 Awunner (Stand 2013) an eng Fläch vu zirka 7&nbsp;km². Fiorentino läit um Uwänner vum Rio San Marino.

Fiorentino gouf am Joer 885 fir d'alleréischt ernimmt.

## Andeelung
Zu der Gemeng Fiorentino gehéieren nach follgend Uertschaften (Curaziaen):
* Capanne
* Crociale
* Pianacci

## Um Spaweck
Iowa

Den **Iowa** ass zanter dem Bäitrëtt zur Unioun den 28. Dezember 1846 den 29. Bundesstaat vun de Vereenegte Staate vun Amerika.

An der Kolonialzäit war den haitege Staat en Deel vun der franséischer an der spuenescher Louisiane; dowéinst ass och haut nach de Fändel vum Iowa op de franséische Fändel modeléiert. Nodeems den Territoire vun de Vereenegte Staaten opkaf gouf, hunn d'Awunner d'Fëllement fir eng Ekonomie geluecht, déi op der Landwirtschaft baséiert huet. Obwuel déi och haut nach eng wichteg Roll spillt, ass et dem Iowa gelongen, seng Wirtschaft an der zweeter Hallschent vum 20. Joerhonnert ze diversifizéieren. Industrie, Biotechnologie a Finanz- a Versécherungsdéngschtleeschtunge spillen eng wichteg Roll.

## Geographie
Iowa läit am Mëttlere Westen. Am Oste grenzt en un de Mississippi River an am Westen un de Missouri River an de Big Sioux River. D'Nopeschstaate si Wisconsin an Illinois am Osten, Missouri am Süden, Nebraska a South Dakota am Westen a Minnesota am Norden.

## Stied
Den Iowa ass ländlech markéiert mat haaptsächlech Dierfer a klenge Stied. Déi eenzeg gréisser Agglomeratioune sinn d'Haaptstad Des Moines an e puer weider Stied:
* Des Moines: 209.000 Awunner
* Cedar Rapids: 129.000 Awunner
* Davenport: 105.000 Awunner
* Sioux City: 83.000 Awunner
* Iowa City: 73.000 Awunner

## Bevëlkerung
2015 gouf d'Bevëlkerung vum Iowa op 3.123.899 Awunner geschat. Dorënner waren 91,8% wäiss Amerikaner, 3,5% Afroamerikaner an 2,4% Asiaten.

## Um Spaweck

* Offiziell Websäit vum Staat Iowa
Nebraska

**Nebraska** ass e Staat an de Great Plains an am Mëttlere Weste vun den USA.

## Bevëlkerung
2015 gouf geschat, datt iwwer 1.896.000 Leit am Staat gewunnt hunn, vun deene sech 89,1&nbsp;% als wäiss Amerikaner, 10,4&nbsp;% als Hispanic/Latino, 5&nbsp;% als Afroamerikaner, 2,3&nbsp;% als asiatesch an 1,4&nbsp;% als Indianer identifizéiert hunn, woubäi ee méi wéi eng Kategorie konnt uginn.

## Ekonomie
D'Duerchschnëttsakommes louch tëscht 2010 an 2014 bei 52.400 US-Dollar pro Stot a 27.339 USD op de Kapp.

## Um Spaweck

* Offiziell Websäit vum Staat Nebraska
Joschkar-Ola

**Joschkar-Ola** (Йошкар-Ола) ass d'Haaptstad vun der Republik Mari El a Russland. Si läit um Wolga-Niewefloss Malaja Kokschaga ("Kleng Kokschaga") an ass duerch d'Iwwerregionalstrooss "Wjatka" un d'Stied Tscheboksary (80&nbsp;km am Süden) a Kirow (330&nbsp;km am Norden) ugebonnen, souwéi iwwer d'Eisebunn an de klenge Fluchhafen un d'Haaptstad vum Land. Si huet iwwer 250.000 Awunner (Stand 2016) an ass relativ gutt opgestallt wat Universitéiten, Héichschoulen a Kultur ugeet, a konnt eng gewëssen Industrie behalen (ë.&nbsp;a. Gerätebau a Semiconducteuren).

1984 gouf dee véier Joer virdrun entdeckten Asteroid (2910) Yoshkar-Ola no der Stad benannt.

## Geschicht
Den Uert gouf 1584 als Festung no der Eruewerung vum Mari-Gebitt duerch Russland gegrënnt, ënner der Bezeechnung "Stadt vum Zar un der Kokschaga" (Царёв город на Кокшаге), wat zum Numm "Zarjowokokschaisk" (Царёвококшайск) gefouert huet.

1919 gouf d'Stad a "Krasnokokschaisk" ("Rout Stad op der Kokschaga", Краснококшайск) ëmbenannt, zënter 1927 dréit se awer den eenheemeschen Numm "Joschkar-Ola" (op Mari "Rout Stad").

Nom Zesummebroch vun der Sowjetunioun hunn d'Staatsentreprisë keng Ënnerstëtzung méi kritt, a vill Industriebetriber hunn hir Diere missen zoumaachen. En ettlech qualifizéiert Leit sinn dowéinst an aner grouss russesch Stied ofgewandert. Méi spéit konnt sech nees e bescheidene wirtschaftlechen Opschwonk astellen.

Am Joer 2007 huet eng grouss Restrukturéierung an eng nei Bauaktivitéit zu Joschkar-Ola ugefaangen. Stroosse goufen ëmbenannt, e stenge Kremltuerm deen et viraals ni gouf ass nei gebaut ginn, eng Uferpromenad mat pseudo-historesche Bauten, déi u Bruges erënneren, gouf opgeriicht an eng Verkënnegungskathedral dohigeprafft, fir nëmmen déi ze nennen. Vu Kritiker als Disneyland an den Eck gestallt, sou hunn dës Neibauten nawell d'Stad verschéinert.

## Fotosalbum vun der Stad

Йошкар-Ола. Набережная.jpg|Floss "Kleng Kokschaga", lénks d'Bruger Digue a riets d'Verkënnegungs-kathedral 
Площадь Девы Марии.png|Plaz vun der Republik a vun der Joffer Maria
Building of national art gallery.jpg|National Konschtgalerie
Hours on a building of national art gallery.jpg|Auer op der Fass vun der Konschtgalerie
Йошкар- Ола. Смена караула у Вечного Огня.jpg|Éiwegt Feier virum Monument vun der militärescher Éier
Йошкар-Ола; фонтан у входа в Парк Культуры.jpg|Sprangbur virum Agank vum Kulturpark


## Um Spaweck

* Offiziell Säit vun der Stad
Bromus grossus

***Bromus grossus*** ass eng Planzenaart aus der Gattung *[[Bromus]]*, aus der Famill vun de Poaceae (Séissgrieser). Se gouf 1805 vum franséische Biolog René Louiche Desfontaines beschriwwen.

D'Aart ass a Mëttel- bis Westeuropa heemesch: Belsch, Éisträich, †Frankräich, Italien, Lëtzebuerg, †Liechtenstein, †Tschechesch Republik.

D'Aart schéngt a sengem ganze Verbreedungsgebitt zeréckzegoen, woubäi vun der IUCN en Defizit un Donnéeë festgestallt gëtt.
Kirow

**Kirow** (cyrl: Киров) ass d'Haaptstad vun der Oblast Kirow a Russland. Si läit eng 250&nbsp;km nordëstlech vu Joschkar-Ola an 315&nbsp;km nërdlech vu Kasan, um Floss Wjatka, engem Niewefloss vun der Kama. Si huet bal eng hallef Millioun Awunner (Stand 2016) an ass eng wichteg Industriestad mat enger 16.000 Entreprisen.

Landeswäit bekannt sinn d'Dymkower Tounfiguren, déi do zënter dem 16. Joerhonnert fabrizéiert ginn.

## Geschicht

Den Uert gouf am Kader vun de Feldzich vun den Nijni Nowgoroder Siidler géint d'Stied vun der Gëllener Hord als Bausseposte mat Kreml gegrënnt, de Stadhistoriker no wuel géint Enn vum 12. Joerhonnert. Ernimmt gouf en als éischt 1374 als *Chlynow* (Хлынов).

En ass bis 1489 am Besëtz vum Fierschtentum Nijni Nowgorod bliwwen, ier en un d'Groussfierschtentum Moskau gefall ass, fir dat en och weider nach e wichtege Grenzposte blouf, bis datt Mëtt vum 16. Joerhonnert och déi lescht Rechter vun der Gëllener Hord eruewert waren (dorënner d'Khanat Kasan).

1781 gouf d'Stad vun der Kathrin der Grousser offiziell a *Wjatka* (Вятка) ëmbenannt. De 7. Dezember 1934 krut se dunn hiren haitegen Numm, nom Politiker Sergei Kirow, dem "Libling vun der Partei", dee knapps eng Woch virdrun ermuert gouf, an zu Urjum am selwechte Gouvernement Wjatka gebuer gouf.

## Fotosalbum vun der Stad

Kirov Church.jpg|Pantaleonskierch
Vyatka-Kirov asv2019-05 img15 Seraphim of Sarov Church.jpg|Kierch vum Hl. Serafim vu Sarov
Vyatka-Kirov asv2019-05 img27 Trifonov Monastery.jpg|Uspenski Trifonow Klouschter
Kirov, kirov-oblast-june-2013.jpg|Rempart op den Hiwwelen iwwer der Wjatka
Vyatka-Kirov asv2019-05 img34 Vyatka River.jpg|Wjatka
Булычевский замок.jpg|Bulytschewski Schlass
Вокзал станции Киров.jpg|Gare vu Kirow
Vyatka-Kirov asv2019-05 img07 Drama Theater.jpg|Drama Theater
Kirov Theater Square in the New Year.JPG|Theaterplaz
Дымковская игрушка.JPG|Dymkower Tounfigur


## Um Spaweck

* Offiziell Säit vun der Stad
Nolinsk

**Nolinsk** (op Russesch: Нолинск, op Ostmari: Нольо, op Tataresch: Нулин/Nulin) ass eng Stad am Oblast Kirow am Wolga-Federatiounskrees a Russland. Si läit um Uwänner vum Woja, engem Niewefloss vum Wjatka.

Et ass de Verwaltungszentrum vum Distrikt Nolinsk. Si huet  Awunner (Stand ) an eng Fläch vu 6&nbsp;km².

Nolinsk gouf am Joer 1668 als Duerf **Noli** (Ноли), als Besëtz vun engem Klouschter, gegrënnt. Vun 1940 bis 1957 hat et den Numm **Molotowsk** (Молотовск), zu Éiere vum russesche Revolutionär a Politiker Wjatscheslaw Michailowitsch Molotow.

## Um Spaweck
Mikaela Hoover

D**'Mikaela Hoover**, gebuer den 12. Juli 1984 zu Colbert am Spokane County am Bundesstaat Washington, ass eng US-amerikanesch Filmschauspillerin.

Si huet hir Karriär als Schauspillerin 2006 ugefaangen a gouf mam Film *[[Guardians of the Galaxy (Film)|Guardians of the Galaxy]]* (2014) bekannt.

## Filmographie (Auswiel)
* 2007: *Frank*
* 2009: *Lost Dream*
* 2010: *[[Super (Film)|Super]]*
* 2014: *Back in the Day*
* 2014: *[[Guardians of the Galaxy (Film)|Guardians of the Galaxy]]*
* 2014: *[[Playing It Cool]]*
* 2016: *[[The Belko Experiment]]*

## Um Spaweck

* Offiziell Websäit
Lucas Till

De **Lucas Daniel Till**, gebuer den 10. August 1990 zu Fort Hood am Bundesstaat Texas, ass en US-amerikanesche Filmschauspiller. Hie gouf mam Film *[[Hannah Montana: The Movie]]* (2009) a mat senger Roll als *[[Havok (Marvel Comics)|Havok]]* an der Kinofranchise *[[X-Men (Filmserie)|X-Men]]* bekannt.

2009 an 2011 gouf e fir den Teen Choice Award nominéiert.

## Filmographie (Auswiel)

* 2005: *[[Walk the Line (Film 2005)|Walk the Line]]*
* 2008: *[[Dance of the Dead]]*
* 2009: *[[Laid to Rest]]*
* 2009: *[[Hannah Montana: The Movie]]*
* 2010: *[[The Spy Next Door]]*
* 2010: *[[Gossip (Film 2010)|Gossip]]*
* 2011: *[[Battle Los Angeles]]*
* 2011: *[[X-Men: First Class]]*
* 2011: *[[All Superheroes Must Die]]*
* 2013: *[[Stoker (Film)|Stoker]]*
* 2013: *[[Crush (Film 2013)|Crush]]*
* 2013: *[[Paranoia (Film 2013)|Paranoia]]*
* 2014: *[[X-Men: Days of Future Past]]*
* 2016: *[[X-Men: Apocalypse]]*
* 2016: *[[The Disappointments Room]]*
* 2016: *[[Monster Trucks]]*


## Um Spaweck

* Offiziell Websäit
Weltraum

De **Weltraum** ass de relativ eidele Raum vum Universum, tëscht den Himmelskierperen. De Weltraum huet eng ganz niddreg Matièresdicht a besteet aus Gasen, Stëbs, Elementardeelercher a.s.w..

D'Grenz tëscht der Äerdatmosphär an dem Weltraum läit eng 100&nbsp;km iwwer dem Buedem (Kármán-Linn).

## Um Spaweck

## Kuckt och
* Kosmologie
* Raumfaart
Wjatskije Poljany

**Wjatskije Poljany** (op Russesch: Вятские Поляны, op Ostmari: Виче Алан, op Tataresch: Нократ Аланы/Nokrat Alanı) ass eng Stad am Oblast Kirow am Wolga-Federatiounskrees a Russland. Si läit um Uwänner vum Wjatka, eng 350&nbsp;km südlech vu Kirow.

Et ass de Verwaltungszentrum vum Stadkrees Wjatskije Poljany. Si huet  Awunner (Stand ) an eng Fläch vun 98&nbsp;km².

Wjatskije Poljany gouf am Joer 1595 (1596 ?) op der Plaz vum udmurteschen Duerf **Oschtorma-Bodja** (Ошторма-Бодья) gegrënnt. 1939 krut et de Status als Uertschaft an am Joer 1942 krut et d'Stadrechter.

## Um Spaweck
S/2003 J 2

Den **S/2003 J 2** ass ee vun de klenge Mounde vum Planéit Jupiter.

## Entdeckung
Den S/2003 J 2 gouf de 5. Februar 2003 vun Astronome vun der Universitéit vun Hawaii entdeckt. De Mound huet nach keen offiziellen Numm – bei de Jupitermounden sinn dat an der Reegel weiblech Figuren aus der griichescher Mythologie –, no der Systematik vun der Internationaler Astronomescher Unioun (IAU) krut de Mound virleefeg d'Nummer S/2003&nbsp;J&nbsp;2.

## Bunndaten
Den S/2003 J 2 ass bis elo dee bekannte Mound deen am wäitste vum Jupiter ass. Hie kreest op enger mëttlerer Distanz vun 29.541.000&nbsp;km an 979 Deeg, 23 Stonnen a 46 Minutten, ëm de Planéit. D'Bunn huet eng Exzentrizitéit vun 0,2255. Mat enger Inklinatioun vun 160,638° ass d'Bunn retrograd, d.&nbsp;h., de Mound beweegt sech géint d'Rotatiounsrichtung vum Jupiter ëm de Planéit.

Hie gehéiert zu kenger bekannter Grupp vu Mounden, déi de Jupiter op kollektive Bunnen ëmkreesen.

D'Grenz vum Jupiter sengem gravitativen Afloss gëtt duerch d'Hill-Sphär definéiert, där hire Radius ongeféier  a_j \sqrt[3]{\frac{m_j}{3 M_s}} ass. Dobäi sinn a_j an m_j dem Jupiter seng grouss Hallefachs a Mass, an M_s d'Mass vun der Sonn. Domat ergëtt sech e Radius vu ronn 52 Mio. Kilometer. Den S 2003 J 2 distanzéiert sech op senger exzentrescher Bunn bis zu 36 Mio. km vum Jupiter. Méiglecherweis gëtt nach Mounden déi méi wäit ewech sinn.

## Physikalesch Daten
Den S/2003 J 2 huet en Duerchmiesser vu ronn 2&nbsp;km. Seng Dicht gëtt op 2,6 g/cm³ geschat. Hien ass warscheinlech haaptsächlech aus silikateschem Gestengs opgebaut.
Hien huet eng ganz däischter Uewerfläch mat enger Albedo vun 0,04, d.&nbsp;h., nëmme 4&nbsp;% vum agestraalte Sonneliicht gi reflektéiert. Seng visuell Magnitude ass 23,2m.

## Kuckt och

## Um Spaweck
* MPEC 2003-E11: ''S/2003 J 1, 2003 J 2, 2003 J 3, 2003 J 4, 2003 J 5, 2003 J 6, 2003 J 7'' 4. Mäerz 2003 (Entdeckung)
Malmyj (Homonymie)

De Begrëff **Malmyj** bezeechent:
* eng russesch Stad am Oblast Kirow: Malmyj,
* e russescht Duerf am Rajon Amursk, Oblast Chabarowsk: Malmyj (Rajon Amursk),
* e russescht Duerf am Rajon vun den Nanaier, Oblast Chabarowsk: Malmyj (Rajon vun den Nanaier),
* d'Gare Malmyj, Oblast Chabarowsk.
North Dakota

Den **North Dakota** ass e Staat am Mëttlere Weste vun den USA. E grenzt un d'Staate Minnesota am Osten, South Dakota am Süden, Montana am Westen an un d'kanadesch Provënze Saskatchewan a Manitoba am Norden.

## Bevëlkerung
2015 gouf geschat, datt iwwer 750.000 Leit am Staat gewunnt hunn, vun deene sech 88,6&nbsp;% als wäiss Amerikaner, 5,5&nbsp;% als Indianer, 3,5% als Hispanic/Latino, 2,4&nbsp;% als Afroamerikaner an 1,4&nbsp;% als asiatesch identifizéiert hunn, woubäi ee méi wéi eng Kategorie konnt uginn.

## Ekonomie
D'Duerchschnëttsakommes louch tëscht 2010 an 2014 bei 55.579 US-Dollar pro Stot an 30.894 USD op de Kapp. D'Landwirtschaft an d'Pëtrolsproduktioun sinn nieft der Liewensmëttelveraarbechtung an der Technologie d'Haaptsecteuren an der Ekonomie vum North Dakota.

## Biller

Fichier:Fields and buttes - McKenzie County North Dakota - 2013-07-03.jpg|Weessfelder am Weste vum North Dakota
Fichier:2009-0521-ND-StateCapitol.jpg|De Regierungssëtz an der Haaptstad Bismarck
Fichier:Bernice 1 and 2 wells - Arnegard North Dakota - 2013-07-04.jpg|Uelegfërderung
Fichier:Little Missouri River North Unit TR National Park.jpg|De Little Missouri River
Fichier:Fargo, Dakota del Norte 2011.jpg|Strooss an der gréisster Stad Fargo


## Um Spaweck

* Offiziell Websäit vum Staat North Dakota